wannaphong/clean_thaiwikipedia huggingface dataset:
# พระราชบัญญัติว่าด้วยการกระทำความผิดเกี่ยวกับคอมพิวเตอร์ พ.ศ. 2550
พระราชบัญญัติว่าด้วยการกระทำความผิดเกี่ยวกับคอมพิวเตอร์ พ.ศ. 2550 เป็นกฎหมายไทย ประเภท พระราชบัญญัติ ตราโดย สภานิติบัญญัติแห่งชาติ, พระบาทสมเด็จพระมหาภูมิพลอดุลยเดชมหาราช บรมนาถบพิตร ลงพระปรมาภิไธยเมื่อวันที่ 10 มิถุนายน 2550, ประกาศในราชกิจจานุเบกษา เมื่อวันที่ 18 มิถุนายน 2550 และมีผลใช้บังคับในอีกสามสิบวันให้หลัง คือ ตั้งแต่วันที่ 17 กรกฎาคม 2550

 โครงสร้าง 

 การตรวจชำระ 

 การนำไปปฏิบัติ 
ระหว่างเดือนกรกฎาคม 2550 ถึงธันวาคม 2554 มีการเปิดเว็บไซต์ทั้งสิ้น 81,213 ยูอาร์แอล ประมาณร้อยละ 75 เป็นเนื้อหาและภาพดูหมิ่น หมิ่นประมาท พระมหากษัตริย์ พระราชินี และรัชทายาท แม้กฎหมายกำหนดให้ศาลเป็นองค์กรผู้กลั่นกรองคำร้องให้ปิดกั้นเว็บไซต์ แต่พบว่าจากคำสั่งศาลทั้งสิ้น 156 ฉบับ มีถึง 142 ฉบับที่ศาลออกคำสั่งในวันเดียวกันกับที่กระทรวงไอทีซียื่นคำร้อง โดยในปี 2552 และ2553 ศาลมีคำสั่งปิดกั้นโดยเฉลี่ยถึง 326 ยูอาร์แอลต่อวัน และ 986 ยูอาร์แอลต่อวันตามลำดับงานวิจัยเผย พ.ร.บ.คอมฯไทย มุ่งเอาผิดเนื้อหามากเกินไป เสนอแก้กฎหมาย ตั้งศาลคอมพิวเตอร์

คดีความตาม พ.ร.บ.คอมพิวเตอร์ พบว่า มีคดีความทั้งสิ้น 325 คดี ซึ่งพบว่าคดีที่ขึ้นสู่ชั้นศาลเป็นคดีที่เกี่ยวกับการเผยแพร่เนื้อหาร้อยละ 66.15 ขณะที่คดีที่กระทำต่อตัวระบบหรือข้อมูลคอมพิวเตอร์ หรือที่เรียกว่า อาชญากรรมคอมพิวเตอร์โดยแท้ คิดเป็นร้อยละ 19 เท่านั้น

วันที่ 12 เมษายน 2560 รักษาราชการแทนปลัดกระทรวงดิจิทัลเพื่อเศรษฐกิจและสังคมลงนามประกาศกระทรวงดิจิทัลเพื่อเศรษฐกิจและสังคมให้ประชาชนงดการติดตาม ติดต่อหรือเผยแพร่เนื้อหาข้อมูลของสมศักดิ์ เจียมธีรสกุล, ปวิน ชัชวาลพงศ์พันธ์ และแอนดรูว์ แม็กเกรเกอร์ มาร์แชลล์ โดยอ้างคำสั่งศาลอาญาให้ระงับการแพร่หลายซึ่งข้อมูลคอมพิวเตอร์อันไม่เหมาะสมตามพระราชบัญญัติว่าด้วยการกระทำความผิดเกี่ยวกับคอมพิวเตอร์ พ.ศ. 2550ก.ดิจิทัลฯประกาศให้ปชช.งดติดตาม-ติดต่อ บุคคล3ราย ไม่ว่าเจตนาหรือไม่เจตนา

ตั้งแต่ปี 2561 ทางการฟ้องความผิดเกี่ยวกับสถาบันพระมหากษัตริย์ตามพระราชบัญญัติว่าด้วยการกระทำความผิดเกี่ยวกับคอมพิวเตอร์ พ.ศ. 2550 แทนChanges in Thailand’s lèse majesté prosecutions in 2018 เช่น จากโพสต์ #ขบวนเสด็จ ที่พูดถึงการปิดถนนให้ขบวนเสด็จของพระบรมวงศานุวงศ์ผ่านในปี 2562 ถูกดำเนินคดีตาม พ.ร.บ. คอมพิวเตอร์ศาลนัดสอบคำให้การคดีนักกิจกรรมโพสต์ประวัติศาสตร์กษัตริย์ต่าง ปท. และ #ขบวนเสด็จ ก.ย.นี้

 การวิพากษ์วิจารณ์ 
การบัญญัติฐานความผิดที่ไม่ชัดเจน ทำให้มีการใช้มาตรา 14 (2) “ความเสียหายต่อความมั่นคง” ควบคู่กับคดีความมั่นคง และมาตรา  14 (3) “ก่อให้เกิดความตื่นตระหนกแก่ประชาชน” ร่วมกับประมวลกฎหมายอาญา มาตรา 112
# แทนแกรม
แทนแกรม  เป็นแผ่นตัวต่อปริศนามี 7 แผ่น ซึ่งสามารถนำมาประกอบเป็นรูปร่างต่างๆ โดยเมื่อขณะไม่ได้เล่นจะถูกเก็บไว้ในลักษณะสี่เหลี่ยม เชื่อว่าแทนแกรมมีต้นกำเนิดจากราชวงศ์ซ่ง ของประเทศจีน โดยแทนแกรมนั้นมีชื่อเรียกภาษาจีนอีกชื่อหนึ่งว่า "ฉีเฉียวตู่" 
แทนแกรมเป็นชิ้นส่วนรูปเรขาคณิตสองมิติที่สามารถสร้างขึ้นได้โดยเขียนเส้นต่าง ๆ ลงบนรูปสี่เหลี่ยมจัตุรัส จะได้รูปสามเหลี่ยมมุมฉากเล็ก 2 ชิ้น รูปสามเหลี่ยม ขนาดกลาง 1 ชิ้น รูปสามเหลี่ยมมุมฉากขนาดใหญ่ 2 ชิ้น รูปสี่เหลี่ยมจัตุรัส 1 ชิ้น และรูปสี่เหลี่ยมด้านขนานอีก 1 ชิ้น ซึ่งรูปสามเหลี่ยมขนาดกลาง รูปสี่เหลี่ยมจัตุรัส และรูปสี่เหลี่ยมคางหมู ล้วนแล้วแต่มีพื้นที่เป็นสองเท่าของสี่เหลี่ยมมุมฉากเล็ก สามเหลี่ยมมุมฉากขนาดใหญ่ แต่ละชิ้นมีพื้นที่เป็น 4 เท่าของสี่เหลี่ยมมุมฉากเล็ก 1 ชิ้น และมุมที่เกิดขึ้นในชิ้นส่วนทั้ง 7 ชิ้น มีอยู่เพียง 3 แบบ คือ มุมฉาก มุม 45 องศา และ มุม 135 องศา. ข้อมูลทั้งหมดนี้เก็บไว้ศึกษาในพ

 รูปเรขาคณิตในแทนแกรม 
ในแทนแกรม 1 อันประกอบด้วย
 รูปสี่เหลี่ยมจัตุรัส จำนวน 1 รูป
 รูปสี่เหลี่ยมด้านขนาน จำนวน 1 รุป
 รูปสามเหลี่ยมมุมฉาก จำนวน 5 รูป
ในแทนแกรมแบบญี่ปุ่นประกอบด้วย
 รูปสามเหลี่ยมมุมฉาก จำนวน 3 รูป
 รูปสี่เหลี่ยมคางหมู จำนวน 2 รูป
 รูปสี่เหลี่ยมด้านขนาน จำนวน 1 รูป
 รูปสี่เหลี่ยมจัตุรัส จำนวน 1 รูป

 ตัวอย่างแทนแกรม
# แคร็กเกอร์
แคร็กเกอร์  อาจหมายถึง
 แคร็กเกอร์ (อาชญากร) การก่ออาชญากรรมทางโลกไซเบอร์ มีลักษณะคล้ายกกับแฮกเกอร์แต่แตกต่างกันตรงความคิดและเจตณา แฮกเกอร์ คือผู้ที่นำความรู้ในการแฮกไปใช้ในทางที่มีประโยชน์หรือไม่มีประโยชน์ แต่เป็นผู้ที่มีความสนใจ ส่วนแครกเกอร์ คือผู้ที่นำความรู้ในการแฮกไปใช้ในการทำความผิด เช่น การขโมยข้อมูล การทำลายข้อมูล หรือแม้กระทั่งการครอบครองคอมพิวเตอร์คนอื่น
 แอตแลนตา แคร็กเกอรส์ (Atlanta Crackers) ทีมเบสบอล
 แบล็กแฮต หรือ แคร็กเกอร์ ใช้เรียกผู้ที่ละเมิดและล้วงเข้าสู่ระบบความปลอดภัยคอมพิวเตอร์ในทางผิดกฎหมาย คล้ายคลึงกับแฮกเกอร์
 แคร็กเกอร์ (อาหาร) ขนมปังอบกรอบ
 แคร็กเกอร์ (ภาพยนตร์) ภาพยนตร์ปี 1984 นำแสดงโดย ชอน เพนน์
 คำสแลงเรียกชื่อผู้ขายแคร็กโคเคน
# อำเภอเวียงหนองล่อง
เวียงหนองล่อง  เป็นอำเภอหนึ่งในจังหวัดลำพูน แยกตัวออกมากจากอำเภอป่าซาง นับเป็นอำเภอที่มีขนาดเล็กที่สุดในจังหวัดลำพูนและในภาคเหนือ

 ที่ตั้งและอาณาเขต 
อำเภอเวียงหนองล่องตั้งอยู่ทางทิศเหนือของจังหวัด มีอาณาเขตติดต่อกับเขตการปกครองข้างเคียงดังต่อไปนี้
 ทิศเหนือ ติดต่อกับอำเภอจอมทองและอำเภอดอยหล่อ (จังหวัดเชียงใหม่)  
 ทิศตะวันออก ติดต่อกับอำเภอป่าซาง 
 ทิศใต้ ติดต่อกับอำเภอบ้านโฮ่ง 
 ทิศตะวันตก ติดต่อกับอำเภอจอมทอง (จังหวัดเชียงใหม่)

 ประวัติ 
ท้องที่อำเภอเวียงหนองล่องเดิมเป็นส่วนหนึ่งของอำเภอป่าซาง ทางราชการได้แบ่งพื้นที่การปกครองออกมาตั้งเป็น กิ่งอำเภอเวียงหนองล่อง ตามประกาศกระทรวงมหาดไทยลงวันที่ 7 กุมภาพันธ์ พ.ศ. 2538 โดยมีผลบังคับตั้งแต่วันที่ 1 เมษายน ปีเดียวกัน วันที่ 22 มีนาคม พ.ศ. 2538 และต่อมาได้มีพระราชกฤษฎีกายกฐานะขึ้นเป็น อำเภอเวียงหนองล่อง ในวันที่ 24 สิงหาคม พ.ศ. 2550 โดยมีผลบังคับตั้งแต่วันที่ 8 กันยายน ปีเดียวกัน วันที่ 24 สิงหาคม พ.ศ. 2550

 การแบ่งเขตการปกครอง 
 การปกครองส่วนภูมิภาค 
อำเภอเวียงหนองล่องแบ่งพื้นที่การปกครองออกเป็น 3 ตำบล 25 หมู่บ้าน ได้แก่

 ลำดับที่  อักษรไทย  อักษรโรมัน  จำนวนหมู่บ้าน  ประชากรทั้งหมด(พ.ศ. 2564)กรมการปกครอง. กระทรวงมหาดไทย. "ประกาศสำนักทะเบียนกลาง เรื่อง จำนวนราษฎรทั่วราชอาณาจักร แยกเป็นกรุงเทพมหานครและจังหวัดต่าง ๆ ตามหลักฐานการทะเบียนราษฎร ณ วันที่ 31 ธันวาคม 2564." [ออนไลน์]. เข้าถึงได้จาก:  2565. สืบค้น 24 มกราคม 2565. ประชากรแยกตามส่วนท้องถิ่น(พ.ศ. 2564) 1.  หนองล่อง  Nong Long  9  5,562  5,562  (ทต.หนองล่อง) 2.  หนองยวง  Nong Yuang  5  3,645  3,645  (ทต.หนองยวง) 3.  วังผาง  Wang Phang  11  7,610  7,610  (ทต.วังผาง) รวม  25  16,817  16,817 (เทศบาล)

 การปกครองส่วนท้องถิ่น 
ท้องที่อำเภอเวียงหนองล่องประกอบด้วยองค์กรปกครองส่วนท้องถิ่น 3 แห่ง ได้แก่
 เทศบาลตำบลวังผาง ครอบคลุมพื้นที่ตำบลวังผางทั้งตำบล (สุขาภิบาลวังผางเดิม) วันที่ 26 เมษายน พ.ศ. 2536 วันที่ 29 กันยายน พ.ศ. 2547
 เทศบาลตำบลหนองล่อง ครอบคลุมพื้นที่ตำบลหนองล่องทั้งตำบล
 เทศบาลตำบลหนองยวง ครอบคลุมพื้นที่ตำบลหนองยวงทั้งตำบล

 สถานที่ท่องเที่ยว 
 แหล่งปั้นหม้อน้ำดินเผาบ้านสันเหมืองแนะนำสถานที่ท่องเที่ยว เวียงหนองล่อง
# ไชยา (ภาพยนตร์)
ไชยา เป็นภาพยนตร์ไทยที่ออกฉายในปี พ.ศ. 2550 เป็นเรื่องเกี่ยวกับศิลปะการต่อสู้มวยไชยา ซึ่งเป็นมวยคาดเชือกแบบเก่าแก่โบราณของ อำเภอไชยา จังหวัดสุราษฎร์ธานี

ภาพยนตร์กำกับโดย ก้องเกียรติ โขมศิริ ซึ่งเคยมีผลงานกำกับเรื่อง ลองของ และเขียนบทภาพยนตร์ เปนชู้กับผี  ได้รับคัดเลือกเป็นภาพยนตร์ฉายปิด เทศกาลภาพยนตร์นานาชาติกรุงเทพ ประจำปี 2550 ในวันที่ 29 กรกฎาคม พ.ศ. 2550

ในปี พ.ศ. 2559 ทาง ช่อง 3 เอสดี และบริษัท ถนัดละคร ได้นำภาพยนตร์เรื่องนี้มาดัดแปลงเนื้อหาพร้อมกับเพิ่มตัวละครและเปลี่ยนชื่อเป็น ลูกผู้ชายเลือดเดือด

 เรื่องย่อ 
เรื่องราวเกิดขึ้นในปี พ.ศ. 2520 เปี๊ยก (อัครา อมาตยกุล) สะหม้อ (สนธยา ชิตมณี) และเผ่า (ธวัชชัย เพ็ญภักดี) เป็นเพื่อนรักกันมาตั้งแต่เด็ก ทั้งสามเป็นนักมวยไทยไชยา ซึ่งวันหนึ่งค่ายมวยที่สังกัดอยู่เกิดเลิกกิจการลง ทั้งสามจึงเดินทางเข้ากรุงเทพฯ เพื่อตามหาความฝัน ที่จะได้เป็นนักมวยไทยที่มีชื่อเสียงซึ่งเปี๊ยก ไม่ประสบความสำเร็จในการชกมวย จึงตัดสินใจไปแข่งมวยเถื่อนหลังจากนั้นเปี๊ยกและสะหม้อได้เข้าไปเป็นลูกน้องของผู้มีอิทธิพล ส่วนเผ่าได้ไปเข้าค่ายมวยและขึ้นชกที่เวทีราชดำเนินก่อนโด่งดังในเวลาต่อมา เปี๊ยกและสะหม้อได้ร่วมมือกันฆ่าครูของเผ่าที่ป่าช้าก่อนที่เปี๊ยกจะโดนตำรวจจับในเวลาต่อมาและระหว่างที่จะย้ายเปี๊ยกไปคุมขังที่อื่นสะหม้อได้เข้ามาช่วยเปี๊ยกหนีและหลังจากที่เปี๊ยกขับรถหนีไปสะหม้อได้โดนฝรั่งกลุ่มที่เป็นนายหน้านักมวยฆ่าแต่สะหม้อเอาระเบิดติดกับตัวแล้วรถก็ระเบิด ในวันนี้เผ่าต้องลงชิงแชมป์กับนักมวยฝรั่งซึ่งเปี๊ยกได้มาที่สนามและฆ่าผู้มีอิทธิพลลงหลังจากนั้นจึงโดนตำรวจยิงก่อนตายเผ่าซึ่งได้แชมป์มาได้เข้ามาหาเปี๊ยกโดยศรีไพร ซึ่งเป็นภรรยาของเปี๊ยก

 เพลงประกอบภาพยนตร์ 
 นักร้องบ้านนอก

 การตอบรับ 
ในนิตยสาร ฟิล์มแมกซ์ มีนักวิจารณ์ร่วมให้ดาว "ไชยา" ทั้งหมด 11 คน รวม 31 ดาว เฉลี่ยเท่ากับ 2.82 ดาว (จากคะแนนเต็ม 4 ดาว)คอลัมน์วิจารณ์. นิตยสารฟิล์มแมกซ์. เดือนตุลาคม 2550. หน้า 142
# กุ้ง
กุ้ง จัดอยู่ในไฟลัมสัตว์ไม่มีกระดูกสันหลัง ชั้น Crustacea อันดับ Decapoda มีด้วยกันหลายวงศ์ กุ้งเป็นสัตว์น้ำ หายใจด้วยเหงือก ลำตัวยาว แบนหรือกลม แบ่งเป็นปล้อง ๆ เปลือกที่หุ้มท่อนหัวและอกคลุมมาถึงอกปล้องที่ 8 ส่วนใหญ่กรีมีลักษณะแบนข้าง ก้ามและขาอยู่ที่ส่วนหัวและอก มี 10 ขา มีทั้งในน้ำจืดและน้ำเค็ม โดยปกติชอบหลบซ่อนตัวอยูเงียบ ๆ ตามพื้นน้ำหรือในซอกมืด ๆ จะออกหากินในเวลากลางคืน กุ้งกินทั้งพืชและสัตว์เป็นอาหาร เช่น กิน กุ้งด้วยกันเอง ลูกปลา ไส้เดือน สัตว์หน้าดินขนาดเล็กชนิดต่าง ๆ ข้าว เนื้อมะพร้าวตลอดจนซากสัตว์ สามารถแบ่งออกได้หลายชนิด เช่น กุ้งกุลาดำ กุ้งก้ามกราม กุ้งนาง กุ้งหลวง กุ้งก้ามเกลี้ยง กุ้งตะกาด กุ้งตะเข็บ กุ้งฝอย กุ้งหัวแข็ง กุ้งหัวโขน กุ้งขาว กุ้งรู กุ้งหิน กุ้งดีดขัน กุ้งแชบ๊วย กุ้งเครย์ฟิช ส่วนประกอบของเปลือกกุ้งส่วนใหญ่เป็นไคติน รองลงมาก็เป็นจำพวกแร่ธาตุ โปรตีน ส่วนของไขมัน เป็นต้น
# สะพานนนทบุรี
สะพานนนทบุรี  หรือชื่อที่ชาวบ้านเรียกติดปากว่า สะพานนวลฉวี เป็นสะพานข้ามแม่น้ำเจ้าพระยา เชื่อมพื้นที่ตำบลบ้านใหม่ อำเภอปากเกร็ด จังหวัดนนทบุรี เข้ากับตำบลบางขะแยง อำเภอเมืองปทุมธานี จังหวัดปทุมธานี เป็นสะพานคอนกรีตเสริมเหล็กที่สร้างข้ามแม่น้ำเจ้าพระยาเป็นสะพานแรก ๆ ของประเทศไทย ปัจจุบันสะพานนี้มีอายุกว่า 60 ปีแล้ว

ที่เรียกกันว่าสะพานนวลฉวี เพราะเกี่ยวข้องกับคดีฆาตกรรมนวลฉวีเมื่อ พ.ศ. 2502

 ข้อมูลทั่วไป 
 วันที่ทำการก่อสร้าง : วันที่ 31 สิงหาคม พ.ศ. 2497
 วันเปิดการจราจร : วันที่ 24 มิถุนายน พ.ศ. 2502
 บริษัทที่ทำการก่อสร้าง : FUJI CAR MANUFACTURING CO.,LTD.
 แบบของสะพาน : ชนิดปิดตายช่วงต่อเนื่องกัน
 ความสูงจากระดับน้ำทะเลปานกลาง : 7.50 เมตร
 ความยาวของสะพาน : 260.20 เมตร
 เชิงลาดสะพาน ฝั่งตะวันออก : 167.29 เมตร 
 เชิงลาดสะพาน ฝั่งตะวันตก : 125.00 เมตร 
 รวมความยาวทั้งหมด : 552.49 เมตร 
 จำนวนช่องทางจราจร : 4 ช่องทางจราจร 
 ความกว้างสะพาน : 12.00 เมตร
 ความกว้างทางเท้าแต่ละด้าน : 2.50 เมตร

แหล่งข้อมูลอื่น

นนทบุรี
หมวดหมู่:ก่อตั้งในประเทศไทยในปี พ.ศ. 2502
นนทบุรี
นนทบุรี
นนทบุรี
หมวดหมู่:สิ่งก่อสร้างในอำเภอปากเกร็ด
# สะพานปทุมธานี
สะพานปทุมธานี เป็นสะพานข้ามแม่น้ำเจ้าพระยาในจังหวัดปทุมธานี เชื่อมแผ่นดินทั้ง 2 ฝั่งแม่น้ำเข้าด้วยกัน เชื่อมต่อระหว่าง ตำบลบางปรอก กับ ตำบลบ้านกลางในท้องที่อำเภอเมืองปทุมธานี จังหวัดปทุมธานี

 ข้อมูลทั่วไป 
 วันที่ทำการก่อสร้าง : วันที่ 3 กุมภาพันธ์ พ.ศ. 2526
 วันเปิดการจราจร : วันที่  23 กันยายน พ.ศ. 2527
 บริษัทที่ทำการก่อสร้าง : บริษัท สุมิโตโม คอนสตรัคชั่น จำกัด
 ราคาค่าก่อสร้าง : 140,046,155.00 บาท 
 แบบของสะพาน : คอนกรีตอัดแรง
 ความสูงจากระดับน้ำทะเลปานกลาง : 7.80 เมตร
 ความยาวของสะพาน : 239.10 เมตร 
 เชิงลาดสะพานทั้งสองฝั่ง : 360.00 เมตร
 รวมความยาวทั้งหมด : 599.10 เมตร 
 จำนวนช่องทางจราจร : 6 ช่องทางจราจร
 ความกว้างสะพาน : 10.90 เมตร 
 ความกว้างทางเท้า : 1.50 เมตร
# น้ำแม่อิง
น้ำแม่อิงราชบัณฑิตยสถาน. อักขรานุกรมภูมิศาสตร์ไทย เล่ม ๑ ฉบับราชบัณฑิตยสถาน. พิมพ์ครั้งที่ 5. กรุงเทพฯ : ราชบัณฑิตยสถาน, 2557, หน้า 124.  เป็นแม่น้ำสายหลักของจังหวัดเชียงรายและจังหวัดพะเยา เป็นเพียงหนึ่งในแม่น้ำไม่กี่สายในประเทศที่ไหลย้อนขึ้นทางทิศเหนือ น้ำแม่อิงเป็นลำน้ำสาขาสายหนึ่งของแม่น้ำโขง โดยไหลลงแม่น้ำโขงที่บ้านปากอิง หมู่ที่ 16 ตำบลศรีดอนชัย อำเภอเชียงของ จังหวัดเชียงราย

 เส้นทาง 
น้ำแม่อิงมีต้นกำเนิดมาจากทิวเขาผีปันน้ำ  หลังจากนั้นไหลผ่านอำเภอแม่ใจ  ผ่านกว๊านพะเยา  ผ่าน อำเภอเมืองพะเยา อำเภอดอกคำใต้ อำเภอภูกามยาว อำเภอจุน  เข้าสู่ จังหวัดเชียงรายทางอำเภอป่าแดด  อำเภอเทิง  อำเภอขุนตาล  อำเภอพญาเม็งราย  และไหลลงสู่แม่น้ำโขงที่บ้านปากอิง อำเภอเชียงของ

 ความสำคัญ 
น้ำแม่อิงเป็นแม่น้ำสายหลักของอำเภอที่น้ำแม่อิงไหลผ่าน มีที่ราบลุ่มตามลำน้ำเป็นจำนวนมาก  ซึ่งเป็นแหล่งเพาะปลูกชั้นดีให้แก่เกษตรกรในพื้นที่  นอกจากนี้ยังมีชุมชนทั้งในปัจจุบันและในอดีตที่มีการตั้งชุมชนตามลำน้ำ ซึ่งเรียกว่า  เวียง  เช่น เวียงพะเยา  เวียงเทิง  เวียงเชียงของ  โดยได้มีการพบโบราณสถานตามลำน้ำอิงเป็นจำนวนมาก  รวมไปถึงพบก้อนอิฐ  และเศษเครื่องใช้และภาชนะโบราณตามแนวลำน้ำอิงเป็นจำนวนมาก

 โครงการพัฒนาลุ่มน้ำอิง 

ในอดีตมีการนำเสนอโครงการพัฒนาน้ำแม่อิง คือ โครงการ กก  อิง  น่าน  เป็นโครงการผันน้ำจากแม่น้ำโขงลงสู่แม่น้ำน่านโดยผ่านน้ำแม่อิง  แต่ประชาชนในพื้นที่คัดค้านเพราะเป็นการทำลายน้ำแม่อิง  เพราะโครงการนี้  จะทำการเปลี่ยนเส้นทางเดินของแม่น้ำให้ไหลย้อนกลับจากทิศเหนือลงทิศใต้ทั้งที่น้ำแม่อิงเป็นแม่น้ำที่ไหลจากทิศใต้ขึ้นทางทิศเหนือ  และได้มีการยุติโครงการไปในที่สุด

 ปัญหาของน้ำแม่อิงในปัจจุบัน 

เนื่องจากมีการดูดทรายจากน้ำแม่อิงมาใช้อย่างมากทำให้ปัจจุบันน้ำอิงตื้นเขิน ไม่สามารถกักเก็บน้ำไว้ใช้ในฤดูแล้งได้อย่างเพียงพอ ทำให้เกษตรกรที่ใช้น้ำอิงเพื่อทำการเกษตรไม่มีน้ำเพียงพอในการเพาะปลูก นอกจากนั้นยังส่งผลทำให้ปลาในน้ำแม่อิงลดน้อยลงจนน่าเป็นห่วงว่าในอนาคตปลาบางชนิดอาจสูญพันธุ์ไปจากน้ำแม่อิงได้
# อาวเอี๊ยงโคก
อาวเอี๊ยงโคก บางตำราใช้ชื่อว่า อ้าวเอียงกงจื้อ หรือ "อาวเอี๊ยงเคี๊ยง" เป็นหนุ่มใหญ่เจ้าสำราญ มักมากในกามารมณ์ มีวิทยายุทธสูงส่ง พยายามจะล่วงเกินอึ้งย้งหลายครั้งแต่ไม่สำเร็จ เมื่อครั้งได้ไปประลองกับก๊วยเจ๋ง ที่เกาะดอกท้อ ได้รับความพ่ายแพ้จากการประลอง แต่อึ้งเอี๊ยะซือกลับพอใจในตัวอ้าวเอียงโคกมากกว่าเนื่องจากเป็นผู้มีสติปัญญากว่าก๊วยเจ๋ง ซึ่งถูกอึ๊งเอี๊ยซือมองว่าเป็นคนหนุ่มที่โง่เขลามีดีแต่กำลัง จึงได้มอบแผนที่เกาะดอกท้อไป ภายหลังเมื่อไปติดเกาะร้างกับอึ้งย้ง และอั้งฉิกกง (ยาจกอุดร) ได้พยายามจะล่วงเกินอึ้งย้งหลายครั้ง แต่ยังเกรงกลัวอั้งฉิกกง และอึ้งย้งเองก็สวมใส่เกราะอ่อนขนเม่น จึงทำอันตรายมิได้ ต่อมาถูกอึ้งย้งหลอกให้เข้าไปติดกับดัก ทำให้อ้าวเอียงโคกเสียขาไป แต่ความมักมากในกามยังไม่สิ้นสุด แม้จะเสียขา และต้องเดินด้วยมือต่างเท้า

เมื่อครั้งได้ติดตามอ้าวเอียงฮงไปยังหมู่บ้านงู้แกชุน ได้ไปพบกับเที้ยเอียงเกียผู้เป็นศิษย์ของซุนปุดยี่แห่งช้วนจินก่า จึงใช้วิทยายุทธที่เหนือกว่าเล็กควงเอ็งผู้เป็นสามีของนาง บังคับใหเที้ยเอียงเกียเปลื้องผ้า แต่เคราะห์ดีที่ ม่อเนียมชื่อ เข้ามาขัดจังหวะโดยบังเอิญ โดยที่ลากโลงศพมา 2 ใบ ก็คือ โลงของ เอี้ยทิซิม ผู้เป็นพ่อบุญธรรม กับ เปาเซี๊ยเยี๊ยก ครั้นได้เห็นความงามของม่อเนียมชื่อ ก็พยายามจะข่มเหงนาง แต่ในที่สุดเสียทีให้กับเอี้ยคัง เพราะความหึงหวงของเอี้ยคังที่มีต่อม่อเนียมชื่อ จึงได้หลอกให้อ้าวเอียงโคกไม่ทัน ระวังตัว จ้วงแทงด้วยทวนของเอี้ยทิซิม เข้าที่ท้องจนถึงแก่ความตาย

อ้าวเอียงโคก เป็นบุตรของอาวเอี๊ยงฮง กับ พี่สะใภ้ของตน จึงเป็นสายเลือดของอาวเอี๊ยงฮง ต่อมาเมื่อสิ้นชีวิตลง อาวเอี๊ยงฮงเข้าใจไปว่าตายเพราะน้ำมือของก๊วยเจ๋ง จึงเป็นปมเหตุให้ต่อมาอาวเอี๊ยงฮงตามฆ่าอาจารย์ทั้งหกแห่งกังหนำ โดยถูกเอี้ยคัง และ ก๊วยเชยยิ่ม ร่วมปั่นหัวมาโดยตลอด
# สะพานพระนั่งเกล้า
สะพานพระนั่งเกล้า เป็นสะพานข้ามแม่น้ำเจ้าพระยาในเขตตำบลไทรม้าและตำบลบางกระสอ ตำบลสวนใหญ่ อำเภอเมืองนนทบุรี จังหวัดนนทบุรี โดยเชื่อมการเดินทางระหว่างพื้นที่ตำบลไทรม้ากับตำบลบางกระสอกับตำบลสวนใหญ่เข้าด้วยกันตามแนวถนนรัตนาธิเบศร์ สะพานนี้มี 4 ช่องจราจร ปัจจุบันมีสะพานคู่ขนานคร่อมด้านบน

เชิงทางขึ้นฝั่งตะวันออกของแม่น้ำมีสถานีสะพานพระนั่งเกล้าของรถไฟฟ้าสายสีม่วง และมีท่าเรือซึ่งได้รับการปรับปรุงใหม่โดยการรถไฟฟ้าขนส่งมวลชนแห่งประเทศไทย ท่าเรือเริ่มก่อสร้างตั้งแต่ พ.ศ. 2562 และเปิดให้บริการเมื่อวันที่ 17 พฤษภาคม พ.ศ. 2564 

 ข้อมูลทั่วไป 
 วันที่ทำการก่อสร้าง : วันที่ 3 กุมภาพันธ์ พ.ศ. 2526
 วันเปิดการจราจร : วันที่ 23 กรกฎาคม พ.ศ. 2528
 บริษัทที่ทำการก่อสร้าง : บริษัท สุมิโตโม คอนสตรัคชั่น จำกัด
 ราคาค่าก่อสร้าง : 505,771,495 บาท
 แบบของสะพาน : สะพานคานคอนกรีตอัดแรงรูปกล่อง (prestressed concrete box-girder bridge)
 ความสูงจากระดับน้ำทะเลปานกลาง : 7.40 เมตร
 ความยาวของสะพาน : 329.10 เมตร
 เชิงลาดสะพานทั้งสองฝั่ง : 216 เมตร
 รวมความยาวทั้งหมด : 545.10 เมตร 
 จำนวนช่องทางจราจร : 4 ช่องทางจราจร
 ความกว้างสะพาน : 21.80 เมตร
 ความกว้างทางเท้าแต่ละด้าน : 1.50 เมตร

 แหล่งข้อมูลอื่น
# เค็กซา
เค็กซา หรือ โกวซ่า (แปลว่า นังโง่) เป็นตัวละครในนิยายกำลังภายในเรื่องมังกรหยก

 ประวัติตามท้องเรื่อง 
เค็กซาเป็นธิดาของเค็กเล้งฮวงซึ่งเป็นศิษย์ของอึ๊งเอียซือ ซึ่งถูกเนรเทศไปจากเกาะดอกท้อ พร้อมทั้งถูกอึ้งเอียซือตัดเอ็นร้อยหวายเนื่องจากตอนนั้นอึ้งเอียซือ โมโหโกรธาที่ศิษย์ 2 คนคือ ศพทองแดง และศพเหล็กได้ลักขโมยคัมภีร์เก้าอิมท่อนหนึ่งไป 

เธอเกิดมาก็มีสติไม่สมประกอบ อย่างไรก็ตามโกวซาได้ฝึกวิชาเล็ก ๆ น้อย ๆ กับบิดาตนเองพอมีกำลังฝีมือบ้าง ต่อมาได้พบกับก๊วยเจ๋งและอึ้งย้งที่หมู่บ้านงูเกชุนซึ่งเป็นบ้านเดิมของม่อเนียมชื่อนั่นเอง ในภาคจอมยุทธอินทรียังเป็นผู้เผลอบอกเอี้ยก๊วยไปว่า ผู้ที่ทำให้เอี้ยคังตายคืออึ้งย้ง อันทำให้เอี้ยก๊วยเข้าใจในตัวก๊วยเจ๋งและอึ้งย้งมาโดยตลอด ต่อมาเมื่อได้พบกับอึ้งเอียซือจึงได้รับนางเป็นศิษย์ถูกอึ้งย้งหลอกให้เรียกว่า โกว โกว (แปลว่า อา) ซึ่งก็หมายความว่า อึ้งเอียซือได้รับนางเป็นศิษย์แห่งสำนักดอกท้อ และอึ้งเอียซือสอนวิชาประตูกลห้าประการ และวิชาหมัดมวย แก่นาง
# เซนต์หลุยส์
เซนต์หลุยส์ (อังกฤษ/ฝรั่งเศส: St. Louis) เป็นเมืองอิสระที่ไม่ได้อยู่ในเคาน์ตีใดในรัฐมิสซูรี

 ประชากร 
ประชากรทั้งสิ้น 356,837 คน 

 สถานที่ตั้ง 
ทิศตะวันออกติดต่อกับแม่น้ำมิสซิสซิปปีประชากรเซนต์หลุยส์ ชื่อเมืองตั้งชื่อตามกษัตริย์หลุยส์ที่ 9 ของฝรั่งเศส เซนต์หลุยส์เป็นเมืองที่มีวัฒนธรรมผสมของทางฝรั่งเศสและเยอรมนีด้วยกัน เซนต์หลุยส์เป็นสถานที่จัดการแข่งขันกีฬาโอลิมปิกฤดูร้อน 1904 ทีมกีฬาที่เป็นที่รู้จักในเมืองคือทีมอเมริกันฟุตบอล เซนต์หลุยส์ แรมส์ และทีมเบสบอล เซนต์หลุยส์ คาร์ดินอล

 สถานที่สำคัญ 
เซนต์หลุยส์เป็นที่รู้จักในฐานะรัฐที่เป็นหน้าด่านสู่ทิศตะวันตกของสหรัฐอเมริกา โดยจะมีสัญลักษณ์ขนาดใหญ่คือ เกตเวย์อาร์ช 

มหาวิทยาลัยที่เป็นที่รู้จักคือ มหาวิทยาลัยเซนต์หลุยส์ และ มหาวิทยาลัยวอชิงตัน เซนต์หลุยส์
# เดอะแคลช
เดอะแคลช  เป็นวงพังก์ร็อกจากอังกฤษ ก่อตั้งวงในปี ค.ศ. 1976 ซึ่งถือเป็นหนึ่งในวงพังก์รุ่นบุกเบิกของสหราชอาณาจักร นอกจากนี้พวกเขายังนำแนวดนตรีอื่นมาผสมกับพังก์ อาทิเช่น เรกเก้, ดั๊บ, ฟังก์, สกา และร็อกอะบิลลี ตลอดช่วงเวลาสิบปีที่วงได้โลดแล่นอยู่ในวงการดนตรี มีสมาชิกหลักได้แก่ โจ สทรูมเมอร์ (Joe Strummer) ร้องนำและมือริทึมกีตาร์ มิก โจนส์ (Mick Jones) มือกีตาร์เอกและร้องประสานเสียง พอล ไซโมนอน (Paul Simonon) มือกีตาร์เบสและเสียงร้อง และนิกกี "ท็อปเพอร์" ฮีดอน (Nicky "Topper" Headon) มือกลอง จนในปี ค.ศ. 1982 ฮีดอนได้ออกจากวง ตามมาด้วยโจนส์ในปีต่อมา วงก็หาสมาชิกอื่นเข้ามาร่วมเพิ่มเติม จนกระทั่งวงได้ยุติลงในปี ค.ศ.1985

เดอะแคลชประสบความสำเร็จในสหราชอาณาจักรกับผลงานอัลบั้มเปิดตัวตามชื่อวง The Clash ในปี ค.ศ. 1977 อัลบั้มที่สามของพวกเขา London Calling ออกจำหน่ายในสหราชอาณาจักรในเดือนธันวาคม ค.ศ. 1979 ซึ่งได้ได้รับเสียงวิจารณ์ที่ดี และผลักดันให้วงได้รับความนิยมในสหรัฐอเมริกาในอีกสามเดือนถัดมาอีกด้วย นิตยสาร โรลลิงสโตน กล่าวว่าอัลบั้มนี้ เป็นอัลบั้มที่ดีที่สุดในคริสต์ทศวรรษ 1980 ในปี ค.ศ. 1982 วงก็ได้ออกอัลบั้มที่ห้า Combat Rock ซึ่งได้รับความนิยมอย่างสูง โดยมีเพลงฮิตอย่าง "Rock the Casbah" ที่ติดท็อป 10 บนชาร์ตสหรัฐอเมริกา ช่วยให้อัลบั้มได้รับยอดการยืนยันระดับ 2× ทองคำขาวในเวลาต่อมา โดยสตูดิโออัลบั้มสุดท้ายของวง คือ Cut the Crap ซึ่งเปิดตัวในปี ค.ศ. 1985

 ผลงานอัลบั้ม 
 The Clash - (1977) #12 UK, #126 U.S.[4][5] 
 Give 'Em Enough Rope - (1978) #2 UK, #128 U.S. #79 AUS 
 London Calling (2LP) - (1979) #9 UK, #27 U.S. #16 AUS 
 Sandinista! (3LP) - (1980) #19 UK, #24 U.S. 
 Combat Rock - (1982) #2 UK, #7 U.S. 
 Cut the Crap - (1985) #16 UK, #88 U.S.
# ออลเทอร์นาทิฟ
ออลเทอร์นาทิฟ  อาจหมายถึง

 แนวเพลง 
 ออลเทอร์นาทิฟคันทรี
 ออลเทอร์นาทิฟแดนซ์
 ออลเทอร์นาทิฟฮิปฮอป
 ออลเทอร์นาทิฟเมทัล
 ออลเทอร์นาทิฟร็อก

 วัฒนธรรม 
 ออลเทอร์นาทิฟ (มาสค์ไรเดอร์ริวคิ), ตัวละครจากทีวีซีรีส์ญี่ปุ่น มาสค์ไรเดอร์ริวคิ (Kamen Rider Ryuki)
 Alternative, อัลบั้มเพลงของ เพตชอปบอยส์
 The Alternative (album), อัลบั้มเพลงของ IAMX
# เซ็กซ์พิสทอลส์
เซ็กซ์พิสทอลส์  เป็นวงแนวพังค์ร็อกจากประเทศอังกฤษ ก่อตั้งขึ้นในลอนดอน ในปี ค.ศ. 1975 พวกเขาเป็นพวกริเริ่มการเคลื่อนไหวพังค์เข้ามาในสหราชอาณาจักร และเป็นแรงบันดาลใจให้แก่พังค์และนักร้องแนวเพลงอัลเทอร์เนทีฟ ถึงแม้ว่าวงเซ็กซ์พิสทอลส์จะทำงานได้แค่ 2 ปีครึ่ง และออกจัดจำหน่ายเพลงออกมาได้สี่ซิงเกิลและ หนึ่งสตูดิโออัลบั้ม Never Mind the Bollocks, Here's the Sex Pistols พวกเขายังได้รับการยกย่องว่าเป็นผู้ที่มีอิทธิพลมากในประวัติศาสตร์ของเพลงสมัยนิยม.

ในยุคแรกของเซ็กซ์พิสทอลส์ มีสมาชิกประกอบด้วยจอห์นนี รอตเตน (นักร้อง) สตีฟ โจนส์ (กีตาร์) พอล คุก (ตีกลอง) และแกลน แมตล็อคก์ (มือเบส) 
โดยแมตล็อคก์ทำหน้าที่กีตาร์เบสแทนที่ซิด วิเชียสในช่วงปี ค.ศ. 1977 ภายใต้การบริหารของแมลคอล์ม แมคลาเรน ศิลปินทัศน์ศิลป์ นักแสดง ผู้ออกแบบเสื้อผ้าและมีร้านขายเสื้อผ้าเป็นของตัวโดยทางวงยังมีข้อโต้แย้งเกี่ยวกับการเผยแผร่ต่อสาธารณชนโดยการแสดงคอนเสิร์ตของพวกเขาต้องเผชิญกับความยากลำบากซ้ำแล้วซ้ำเล่าในการจัดคอนเสิร์ตกับผู้จัดและหน่วยงานท้องถิ่นและอีกทั้งการปรากฏตัวต่อหน้าสาธารณชนมักจะมีการทำร้ายร่างกายกันเสมอ ในผลงานปี ค.ศ. 1977 ของพวกเขา ก็อดเซฟเดอะควีน ออกเผยแผร่ สังคมเกิดความรุนแรงมีการโจมตีและเกิดการลงรอยกันและมีการป้องกันกษัตริย์ เกิดเหตุทันทีทันใดและกลายเป็น การระบาดของความโกลาหลที่ได้ผ่านมาแล้วได้มีความยิ่งใหญ่ที่สุดบนพื้นฐานของศีลธรรม ในเดือนมกราคม ค.ศ. 1978 หลังจากสิ้นสุดทัวร์อันโกลาหลในสหรัฐอเมริกา รอตเตนออกจากเซ็กซ์พิสทอลส์โดยยืนยันที่จะยุติวงด้วย หลายเดือนต่อมา ได้มีวงดนตรีอื่น ๆ สามวง ทำการบันทึกเพลงสำหรับภาพยนตร์ของแมคลาเรนในเรื่องราวของวงเซ็กซ์พิสทอลส์ ในภาพยนตร์ล้อเลียนวงเซ็กซ์พิสทอลส์ The Great Rock 'n' Roll Swindle วีเชียสเสียชีวิตเพราะเสพเฮโรอีนเกินขนาดในเดือนกุมภาพันธ์ ปี ค.ศ. 1979 ในปี ค.ศ. 1996 รอตเตน โจนส์ คุก และแมคล็อคก์รวมตัวกันอีกครั้งและจัดคอนเสิร์ตฟิลตี้ลูเครทัวร์ตั้งแต่ ปี ค.ศ. 2002 พวกเขามีงานเวทีที่เพิ่มขึ้นมากขึ้นและคอนเสริ์ตการกลับมารวมตัวกันและทัวร์มากมาย ในวันที่ 24 กุมภาพันธ์ ค.ศ. 2006 เซ็กซ์พิสทอลส์ สมาชิกสี่คนดั้งเดิมรวมทั้งวีเชียสถูกแต่งตั้งในหอเกียรติยศร็อกแอนด์โรล (Rock And Roll Hall of Fame) แต่พวกเขาปฏิเสธที่จะร่วมพิธี และเรียกพิพิธภัณฑ์นี้ว่า คราบปัสสาวะ

 ประวัติ 

 ก่อกำเนิดและช่วงแรกๆ 

เซ็กซ์พิสทอลส์ก่อตั้งมาจาก Strand บางส่วน
เซ็กซ์พิสทอลส์เป็นวงดนตรีจากลอนดอน ก่อตั้งรากฐานเมื่อปี ค.ศ. 1972 , ในชั่วโมงเรียนขณะที่พวกเขาเป็นวัยรุ่นพวกเขาได้มีความึคิดจะตั้งวงดนตรีขึ้นมาโดยมีสมาชิกคือ Steve Jones (ร้องนำ), Paul Cook (ดรัม) and Wally Nightingale (กลอง). โดย Jones เข้ามาภายหลัง, โดยเขาและ Paul Cook เล่นเครื่องดนตรีที่พวกเขาขโมยมา , พวกเขาจะไปงานแสดงดนตรีและ , เมื่องานคอนเสิร์ตได้จบลง, พวกเขาจะรีบเร่งขึ้นไปบนเวทีและขโมยอุปกรณ์ทางการดนตรีมากพอที่จะถือได้.
โดยทางวงได้ไปออกเดินทางไปยังร้านขายเสื้อผ้าสองร้านในถนน Kings Road . ถนนในพื้นที่ใกล้เคียงในนครนิวยอร์ก , เซลซี John Krivine และ Steph Raynor เจ้าของร้านขายเสื้อผ้า Acme Attractions (เมื่อ Don Letts ยังเป็นผู้จัดการ)Strongman, Phil, Pretty Vacant, p. 87; Savage, Jon, England's Dreaming, p. 96. and Malcolm McLaren และ Malcolm Mclaren และ Vivienne Westwood's เร็วเกินไปที่จะมีชีวิตอยู่ , หนุ่มเกินไปที่ยังจะเสียชิวต
# รายชื่อกระดูกในร่างกายมนุษย์
โครงกระดูกของผู้ใหญ่ โดยทั่วไปประกอบด้วยกระดูก 206-350 ชิ้น ขึ้นกับอายุ จำนวนของกระดูกของแต่ละคนอาจแตกต่างกันขึ้นกับความหลากหลายทางกายวิภาค (anatomical variation) เช่น ประชากรมนุษย์จำนวนหนึ่งที่มีกระดูกซี่โครงต้นคอ (cervical rib) หรืออาจมีจำนวนกระดูกสันหลังส่วนบั้นเอวเกินมา

(ตัวเลขในวงเล็บแสดงจำนวนของกระดูกในบริเวณนั้นๆ ตัวเลข ตัวหนา หลังชื่อแสดงตำแหน่งของกระดูกในภาพทางขวา)

right|400px|The human skeleton

 ในกะโหลกศีรษะ (skull) (22 ชิ้น) 
 นิวโรเครเนียม (Neurocranium)
 กระดูกหน้าผาก (frontal bone) 1. 
 กระดูกข้างขม่อม (parietal bone) 2. 
 กระดูกขมับ (temporal bone) 3. 
 กระดูกท้ายทอย (occipital bone) 4.
 กระดูกสฟีนอยด์ (sphenoid bone) 
 กระดูกเอทมอยด์ (ethmoid bone) 
 สแปลงค์โนเครเนียม (Splanchnocranium)
 กระดูกโหนกแก้ม (Zygomatic bone) 5. 
 กระดูกขากรรไกรบน (Maxillary bone) 6. 
 กระดูกแอ่งถุงน้ำตา (Lacrimal bone) 
 กระดูกเพดานปาก (Palatine bone) 
 กระดูกจมูก (Nasal bone) 9. 
 กระดูกก้นหอยของจมูกชิ้นล่าง (inferior nasal conchae)
 กระดูกโวเมอร์ (Vomer bone)
 กระดูกขากรรไกรล่าง (mandible) 7.

 ในหูชั้นกลาง (6 ชิ้น) 
 กระดูกค้อน (malleus)
 กระดูกทั่ง (incus)
 กระดูกโกลน (stapes)

 ที่คอ (1 ชิ้น) 
 กระดูกไฮออยด์ หรือ กระดูกโคนลิ้น (hyoid)

 ที่ไหล่ (4 ชิ้น) 
 กระดูกไหปลาร้า (clavicle) 25. 
 กระดูกสะบัก (scapula) 29.

 ในทรวงอก (25 ชิ้น) 
 กระดูกอก (sternum) 10. 
 กระดูกซี่โครง (ribs) 28. 

 กระดูกสันหลัง (33 ชิ้น) 
 กระดูกสันหลังส่วนคอ (cervical vertebrae) 8.
 กระดูกสันหลังส่วนอก (thoracic vertebrae)
 กระดูกสันหลังส่วนเอว (lumbar vertebrae) 14.
 กระดูกสันหลังส่วนกระเบนเหน็บ (sacrum) 16.
 กระดูกสันหลังส่วนก้นกบ (coccyx)

 ในแขน (6 ชิ้น) 
 กระดูกต้นแขน (humerus) 11.
 กระดูกอัลนา หรือ กระดูกปลายแขนท่อนใน (ulna) 12. 
 กระดูกเรเดียส หรือ กระดูกปลายแขนท่อนนอก (radius) 13.

 ในมือ (54 ชิ้น) 
 กระดูกข้อมือ (carpal):
 กระดูกสแคฟฟอยด์ (Scaffoid bone)
 กระดูกลูเนท  (Lunate bone)
 กระดูกไตรกีตรัล  (Triquetral bone)
 กระดูกพิสิฟอร์ม (Pisiform bone)
 กระดูกทราพีเซียม  (Trapezium bone)
 กระดูกทราพีซอยด์ (Trapezoid bone)
 กระดูกแคปปิเตต (Capitate bone)
 กระดูกฮาเมต (Hamate bone)
 กระดูกฝ่ามือ (metacarpal)
 กระดูกนิ้วมือ (phalanges):
 กระดูกนิ้วมือท่อนต้น (Proximal phalanges)
 กระดูกนิ้วมือท่อนกลาง (Middle phalanges)
 กระดูกนิ้วมือท่อนปลาย (Distal phalanges)

 ในเชิงกราน (2 ชิ้น) 
 กระดูกปีกสะโพก หรือกระดูกไอเลียม (ilium) 
 กระดูกก้น (ischium) 15. 

 ในส่วนขา 
 (8 ชิ้น) 
  กระดูกต้นขา (femur) 18.
 กระดูกสะบ้า (patella) 19. 
  กระดูกแข้ง (tibia) 20.
  กระดูกน่อง (fibula) 21.

 ในเท้า (52 ชิ้น) 
 กระดูกข้อเท้า (tarsals):
 กระดูกส้นเท้า (calcaneus)
 กระดูกทาลัส (talus)
 กระดูกรูปเรือ (navicular bone)
 กระดูกมีเดียล คิวนิฟอร์ม (medial cuneiform bone)
 กระดูกอินเตอร์มีเดียท คิวนิฟอร์ม  (intermediate cuneiform bone)
 กระดูกแลทเทอรัล คิวนิฟอร์ม (lateral cuneiform bone)
 กระดูกคิวบอยดัล (cuboidal bone)
 กระดูกฝ่าเท้า (metatarsal) 
 กระดูกนิ้วเท้า (phalanges):
 กระดูกนิ้วเท้าท่อนต้น (Proximal phalanges)
 กระดูกนิ้วเท้าท่อนกลาง (Middle phalanges)
 กระดูกนิ้วเท้าท่อนปลาย (Distal phalanges)